Il-Gvern ħabbar li s-sensara li jaħdmu fis-settur tal-propjetà jistgħu japplikaw għal-liċenzja sas-17 ta' Settembru li ġej. Dan tħabbar mis-Segretarju Parlamentari għall-Kostruzzjoni Chris Agius waqt konferenza tal-aħbarijiet, fejn semma li s-sena l-oħra daħlet fis-seħħ il-liġi li tirregola l-ħruġ ta' liċenzji tal-aġenti tal-propjetà immobbli, sensara tal-propjetà u konsulenti tal-proprjetà. Is-Segretarju Parlamentari sostna illi matul din is-sena sar ħafna xogħol, fosthom laqgħat mal-partijiet ikkonċernati fis-settur, sabiex dan is-settur ikun regolarizzat sa mill-1 ta' Jannar li ġej kif inhu mitlub fil-ligi. Numru kbir ta' intermedjarji għamlu jew qegħdin jattendu għal kors ma' uħud mill-istituzzjonijiet akkademiċi li joffru dawn il-korsijiet li jwassalhom sabiex ikollhom kwalifika li permezz tagħha jkunu jistgħu jbiegħu l-proprjetà. Ritratt: DOI – Darren Agius Is-Segretarju Parlamentari saħaq li sal-aħħar ta' Marzu ta' din is-sena dawk kollha interessati li jiksbu liċenzja kellhom jiddikjaraw l-intenzjoni tagħhom. Sa dakinhar, kienu daħlu madwar 1,500 dikjarazzjoni ta' interess. Is-Segretarju Parlamentari sellem il-memorja ta' Dr Katrina Borg Cardona, li kienet Chairperson tal-Bord tal-ħruġ tal-liċenzji sakemm mietet il-ġimgħa li għaddiet. Huwa semma kemm Katrina kienet qed tagħti kontribut kbir fil-pożizzjoni tagħha għat-titjib regolatorju f'dan is-settur, filwaqt li wassal il-kondoljanzi tiegħu lill-familjari tagħha. .td_uid_3_60fc3eb95df8c_rand.td-a-rec-img{text-align:left}.td_uid_3_60fc3eb95df8c_rand.td-a-rec-img img{margin:0 auto 0 0}